
PRIMĂRIA 

DIRECŢIA EDILITARĂ

REFERAT 

privind asocierea municipiului Timişoara , prin Consiliul Local Timişoara la
 ASOCIAŢIA DE DEZVOLTARE INTERCOMUNITARĂ „TIMIŞ” 

Având în vedere că :

· Prin Tratatul de Aderare la Uniunea Europeană, România şi-a asumat obligaţii care implică investiţii importante în infrastructura aferentă serviciilor de alimentare cu apă şi de canalizare, până în 2015 pentru un număr de 263 de aglomerări urbane cu un echivalent-locuitor (e.l.) mai mare de 10.000 şi până în 2018 în 2.346 aglomerări urbane cu un e.l. cuprins între 2.000 şi 10.000.

· Din studiile efectuate la nivelul fiecărei unităţi administrativ teritoriale, rezultă cu claritate că, pentru buna funcţionare a serviciilor de alimentare cu apă şi de canalizare şi pentru ca serviciilor de alimentare cu apă şi de canalizare  să îndeplinească condiţiile de funcţionare prevăzute de legislaţia în vigoare şi de angajamentele asumate de România în procesul de aderare la Uniunea Europeană, sunt necesare investiţii financiare importante în sistemele publice de alimentare cu apă şi de canalizare, care depăşesc în mod considerabil capacităţile financiare ale acestora.. 

· Procesul de regionalizare reprezintă un element esenţial în vederea atingerii obiectivelor ambiţioase de investiţii şi în atragerea fondurilor comunitare. 


Municipiul Timişoara trebuie să-şi exprime  voinţa de a coopera şi de a se asocia în conformitate cu prevederile Legii administraţiei publice locale nr. 215/2001 republicată, ale Legii serviciilor comunitare de utilităţi publice nr. 51/2006, ale Legii serviciului public de alimentare cu apă şi de canalizare nr. 241/2006 şi ale Ordonanţei Guvernului nr. 26/2000 cu privire la asociaţii şi fundaţii, în cadrul Asociaţiei de Dezvoltare Intercomunitară „TIMIŞ” , în scopul de a realiza în comun proiecte de dezvoltare a infrastructurii aferente serviciilor de alimentare cu apă şi de canalizare pe baza strategiei de dezvoltare la nivelul judeţului Timiş şi de a furniza serviciile de alimentare cu apă şi de canalizare în comun prin intermediul unui operator regional unic.


În concluzie, propunem asocierea municipiului Timişoara, prin Consiliul Local Timişoara la Asociaţia de Dezvoltare Intercomunitară „TIMIŞ”.3

